google/wiki40b huggingface dataset:
एरियल शेरॉन

प्रारंभिक जीवन

शेरॉन का जन्म 26 फ़रवरी 1928 को कफर मलाल (Kfar Malal) में हुआ था। उनके माता-पिता बेलारूसी यहूदी थे।

राजनीतिक एवं सैन्य कैरियर

वर्ष 1967 और 1973 के युद्ध में शेरॉन ने जिस डिवीज़न की अगुवाई की, उसने इसराइल की सफलता में महत्वपूर्ण भूमिका निभाई थी। उन्होंने 1982 में रक्षा मंत्री रहते हुए लेबनान पर हमले की योजना बनाई, जहां से फ़लस्तीनी मुक्ति संगठन के जरिए इसराइल पर गोलाबारी की जा रही थी। आक्रमण के दौरान लेबनान के ईसाई सैनिकों ने इसराइल के साथ मिलकर इसराइल के नियंत्रण वाले बेरूत शरणार्थी शिविर में सैकड़ों फ़लस्तीनियों को मारा।
बाद में इसराइल ने इस घटना की जांच के आदेश दिए। इस दौरान शेरॉन ने इस जनसंहार की ज़िम्मेदारी अपने ऊपर ली। इसके बावजूद वह 18 साल बाद प्रधानमंत्री बने और उन्होंने सुरक्षा और सच्ची शांति हासिल करने की शपथ ली और इस ध्येय के लिए दूसरा दौरा पड़ने तक काम करते रहे। शेरॉन अधिग्रहीत फ़लीस्तीनी क्षेत्र में यहूदी बस्तियों के निर्माण को बढ़ावा देने के इच्छुक थे। उन्होंने विवादित पश्चिमी तट घेरे के निर्माण की शुरुआत भी की। लेकिन 2005 में इसराइल में उग्र विरोध के बावजूद उन्होंने ग़ज़ा पट्टी से इसराइली सैनिकों को वापस बुलाने की एकतरफा घोषणा कर दी।
प्रमुख युद्धों में उनके योगदान के लिए अनेक इस्राइली उन्हें 'मिस्टर सिक्यॉरिटी' कहते रहे हैं, जबकि अरब जगत में वह 'साबरा और शातिला के कसाई' के नाम से बदनाम थे। उल्लेखनीय है कि 1982 में रक्षा मंत्री रहते हुए शेरॉन ने लेबनान पर इस्राइली हमले का खाका तैयार किया था। इस हमले में इस्राइल समर्थित लेबनानी ईसाई मिलिशिया ने इस्राइली नियंत्रण वाले बेरूत के दो शरणार्थी शिविरों (साबरा और शातिला) में सैकड़ों फलस्तीनियों का कत्लेआम किया था।
शेरॉन को इस बात का श्रेय जाता है कि उन्होंने भारत और इजरायल के बीच मामूली रक्षा और व्यापार सहयोग को सामरिक रिश्तों में बदल दिया। भारत और इस्राइल के बीच 1992 में राजनयिक संबंध स्थापित होने के बाद भारत की यात्रा करने वाले वे पहले इस्राइली प्रधानमंत्री थे। करगिल क्षेत्र में पाकिस्तानी सेनाओं के सामरिक पहाड़ियों पर कब्जा करने के बाद, जब भारत और पाकिस्तान के बीच युद्ध हुआ तो इस्राइल ने न सिर्फ अपने शस्त्रागार के दरवाजे भारत के लिए खोल दिए, बल्कि अपने सैन्य उपग्रहों से कुछ महत्वपूर्ण चित्र भी मुहैया कराए। शेरॉन को इस बात का श्रेय जाता है कि उन्होंने द्विपक्षीय संबंधों को आज के सामरिक रिश्तों के दौर तक पहुंचाया, जिसमें मिसाइल सुरक्षा से लेकर आतंकवाद के खिलाफ संघर्ष में दोनो देश सहयोग कर रहे हैं।
शेरॉन 2001 में इसराइल के प्रधानमंत्री बने और वह 2006 में दिल का दौरा पड़ने तक वो इस पद पर बने रहे। दिल का दौरा पड़ने से वो कोमा में चले गये।

मृत्यु

कोमा में आठ साल बिताने के बाद, शेरॉन का 11 जनवरी 2014 को, स्थानीय समय 14:00 बजे (12:00 यूटीसी) पर निधन हो गया।
रोटी (1974 फ़िल्म)

संक्षेप

मंगल सिंह (राजेश खन्ना) शुरू से अपराधी रहा है। उसे पुलिस पकड़ लेती है और उसे फाँसी की सजा दी जाती है। वह नाटकीय रूप से अंडरवर्ल्ड डॉन, सूरज (पिंचू कपूर) की मदद से भाग जाता है। अब वो पुलिस से भाग रहा है। वह उत्तरी भारत के एक छोटे से गाँव में रहता है और बिजली (मुमताज़) की मदद से स्कूल-शिक्षक बन जाता है। 
वह श्रवण के दोस्त रामू की पहचान ले लेता है और श्रवण के माता-पिता, लालाजी (ओम प्रकाश) और माल्ती (निरूपा रॉय) के साथ रहने लगता है। यह जानते हुए कि वे उस आदमी के माता-पिता हैं जिसे उसने पुलिस से बचते समय मार दिया था।
अचल कुमार ज्योति

व्यक्तिगत जीवन

उसके पिता किशोर चंद ज्योति नई दिल्ली स्थित आर्मी हेड क्वार्टर में चीफ स्टाफ अफसर और मां सुहागरानी ज्योति ग्रहणी थीं। ये अपने दो भाई और एक बहिन में सबसे छोटे थे। सभी का जन्म दिल्ली में हुआ और वहीँ शिक्षा प्राप्त की। इनका पैतृक आवास मिट्ठापुर ,जालंधर है जहाँ इनके बड़े भाई अभय ज्योति रहते हैं।

प्रशासनिक सेवा

64 वर्षीय ज्योति गुजरात के मुख्य सचिव रह चुके हैं। वह जनवरी 2013 में गुजरात के मुख्य चुनाव आयुक्त के पद से रिटायर हुए थे। उस समय प्रधानमंत्री नरेंद्र मोदी गुजरात के मुख्यमंत्री थे।  पहले वे गुजरात के मुख्य सचिव थे तथा कांडला पोर्ट ट्रस्ट के अध्यक्ष रह चुके हैं। वे सरदार सरोवर नर्मदा निगम लिमिटेड के प्रबंध निदेशक भी रह चुके हैं।
मुक्तस्रोत हार्डवेयर

मुक्त डिजाइन आन्दोलन द्वारा डिजाइन की गयी तथा प्रदत्त प्रौद्योगिकीय भौतिक वस्तुओं (जैसे रोबोट, पीसीबी आदि) को मुक्तस्रोत हार्डवेयर (Open-source hardware (OSH)) कहते हैं। निःशुल्क मुक्तस्रोत सॉफ्टवेयर तथा मुक्तस्रोत हार्डवेयर - ये दोनों 'मुक्तस्रोत संस्कृति' के भाग हैं।
पंखानुमा बस्तियां

यह एक प्रमुख मानव बस्ति प्रतिरुप हैं जो प्रायः ग्रामीण क्षेत्रों मे देखा जाता हैं।
बाबुगंज उपज़िला

जनसांख्यिकी

यहाँ की आधिकारिक स्तर की भाषाएँ बांग्ला और अंग्रेज़ी है। तथा बांग्लादेश के किसी भी अन्य क्षेत्र की तरह ही, यहाँ की भी प्रमुख मौखिक भाषा और मातृभाषा बांग्ला है। बंगाली के अलावा अंग्रेज़ी भाषा भी कई लोगों द्वारा जानी और समझी जाती है, जबकि सांस्कृतिक और ऐतिहासिक निकटता तथा भाषाई समानता के कारण, कई लोग, सीमित मात्रा हिंदुस्तानी(हिंदी/उर्दू) भी समझने में सक्षम हैं। यहाँ का बहुसंख्यक धर्म, इस्लाम है, जबकि प्रमुख अल्पसंख्यक धर्म, हिन्दू धर्म है। बरिशाल विभाग में, जनसांख्यिकीक रूप से, इस्लाम के अनुयाई, आबादी के औसतन ८८.१% है, जबकि शेष जनसंख्या प्रमुखतः हिन्दू धर्म की अनुयाई है। यह मुख्यतः ग्रामीण क्षेत्र है, और अधिकांश आबादी ग्राम्य इलाकों में रहती है।

अवस्थिति

बाबुगंज उपजिला बांग्लादेश के दक्षिणी भाग में, बरिशाल विभाग के बरिशाल जिले में स्थित है।
आधा फहराता ध्वज

आधा फहराता ध्वज (अंग्रेज़ी:हाफ मास्ट, हाफ स्टाफ) स्थिति में ध्वज को खम्भे के ठीक आधी ऊंचाई पर फहराया जाता है। वैसे आधी ऊंचाई का अर्थ एक-तिहाई से दो तिहाई के बीच का लगभग ही माना जाता है। ऐसा बहुत से राष्ट्रों में आदर, राष्ट्रीय शोक आदि दर्शाने के लिये किया जाता है।
१८८१ ईसा पूर्व

१८८१ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से १८८१ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
धर्मपद (व्यक्ति)

ओड़ीसा के इतिहास में धर्मपद, बिशु महारणाङ्क नामक एक महान वास्तुशिल्पी के पुत्र थे जिसने एक ही रात्रि में एक मन्दिर का निर्माणकार्य पूर्ण कराया और १२०० शिल्पियों को मृत्युदण्द से बचा लिया। इसके पश्चात उस महान शिल्पकार ने अपने प्राणो का उत्सर्ग कर दिया ताकि यह कथा फैले नहीं। उस समय धर्मपद की आयु १२ वर्ष थी।
मणकंचर

मणकंचर नायनमार तमिल नाडु में सन्त था।
निष्कर्षण धातुकर्मिकी

निष्कर्षण धातुकर्मिकी या निष्कर्षण धातुकर्म (Extractive metallurgy) के अन्तर्गत किसी अयस्क से धातु प्राप्त करना, उसको शुद्ध करना एवं उसकी पुनर्चक्रण (री-साइक्लिंग) करने की प्रक्रियाओं एवं उससे सम्बन्धित विषयों का अध्ययन किया जाता है।

परिचय

पृथ्वी के गर्भ (क्रस्ट) में पायी जाने वाली अधिकांश धातुएँ आक्साइड या सल्फाइड यौगिकों के रूप में होती हैं। इसलिये इनसे धातु प्राप्त करने के लिये इनका अपचयन (reduction) करना पहली जरूरत है। इन यौगिकों का रेडॉक्स दो विधियों से किया जा सकता है - रासायनिक विधि या विद्युत अपघटन की विधि से। कुछ धातुओं के निष्कर्षण् के लिये दोनो ही विधियों का प्रयोग करना पड़ता है। किन्तु निष्कर्षण के पहले धातु के अयस्क में से धातु के यौगिक को उपयुक्त विधि द्वारा अलग करना पड़ता है। इसके लिये अयस्क का रासायनिक प्रसंस्करण, या भौतिक प्रसंस्करण, या दोनो प्रसंस्करण करने पड़ते हैं।
यूनेस्को के साथ सहयोग के लिए भारतीय राष्ट्रीय आयोग

यूनेस्को के साथ सहयोग के लिए भारतीय राष्ट्रीय आयोग भारत सरकार द्वारा गठित एक सरकारी निकाय है जो मानव संसाधन विकास मंत्रालय में माध्यमिक और उच्च शिक्षा विभाग के अधीन कार्य करता है। कमीशन का उद्देश्य यूनेस्को से संबंधित मामलों में सरकार को सलाह देना है।.

इतिहास

यूनेस्को के लिए राष्ट्रीय आयोग राष्ट्रीय संगठन हैं जो यूनेस्को का हिस्सा हैं और पूरे संयुक्त राष्ट्र प्रणाली में ऐसे ही निकाय हैं।. यूनेस्को सदस्य देशों द्वारा स्थायी आधार पर यूनेस्को के संविधान के अनुच्छेद VII के तहत उन्हें स्थापित किया गया था, और सदस्य देशों के सरकारी निकायों से जुड़े हुए हैं।. वर्तमान में, 198 ऐसे राष्ट्रीय आयोग हैं।
यूनेस्को के साथ सहयोग के लिए भारतीय राष्ट्रीय आयोग की स्थापना 1951 में हुई थी, जब संविधान को मंजूरी दे दी गई थी। आयोग की स्थापना अंतरिम राष्ट्रीय आयोग के काम के दो साल (1949 से) के बाद हुई। आयोग भारत सरकार और यूनेस्को के बीच एक संपर्क के रूप में कार्य करता है।

कमीशन का ढांचा

राष्ट्रीय आयोग में आम सभा, सचिवालय (संयुक्त राष्ट्र के अंगों से भ्रमित नहीं होना) और शिक्षा, संचार, संस्कृति, प्राकृतिक विज्ञान और सामाजिक विज्ञान जैसे पांच उप-आयोग शामिल हैं। आयोग के अध्यक्ष मानव संसाधन विकास मंत्री और आयोग के महासचिव उच्च शिक्षा विभाग के सचिव हैं।.
फिलीपींस में जातीय समूह

फिलीपींस 175 से अधिक राष्ट्रों में निवास है, जिनमें से अधिकांश भाषा मूल में ऑस्ट्रोनियन हैं, फिर हान चीनी, फिर यूरोपीय (ज्यादातर स्पेनिश)। इनमें से कई राष्ट्र ईसाई धर्म, विशेष रूप से निम्न भूमि-तटीय राष्ट्रों में परिवर्तित हुए, और संस्कृति के कई विदेशी तत्वों को अपनाया हैं।
पश्चिमी मिंडानाओ और सुल्लू द्वीपसमूह में, इस्लाम का अभ्यास करने वाले ईश्वरीय राष्ट्रवादी राष्ट्र हैं। स्पेनिश ने उन्हें अपने धर्म के अलावा उनके समानता या सांस्कृतिक संबंधों के बावजूद मूर के बाद मोरोस कहा हैं। अधिकांश अपनी एनिमस्टिक मान्यताओं और परंपराओं को बनाए रखते हैं, हालांकि उनमें से कुछ ईसाई धर्म में भी परिवर्तित हो गए हैं।

पहचान

2008 के अनुवांशिक अध्ययन ने फिलीपींस में बड़े पैमाने पर ताइवान प्रवासन का कोई सबूत नहीं दिखाया। आणविक जीवविज्ञान और उत्क्रांति में प्रकाशित लीड्स विश्वविद्यालय के अध्ययन से पता चला है कि आधुनिक दक्षिण पूर्व एशिया (आईएसईए) के भीतर माइटोकॉन्ड्रियल डीएनए वंशावली विकसित हो रही हैं क्योंकि आधुनिक मनुष्य लगभग 50,000 साल पहले पहुंचे थे।
बड़े पैमाने पर आबादी प्रतिस्थापन, विस्थापन, या अवशोषण के लिए कोई आनुवांशिक सबूत नहीं है, जो कि पूर्ववर्ती शिकार के प्रतिस्थापन और ताइवान से कृषि-उत्साही आप्रवासियों द्वारा आबादी एकत्र करने का सुझाव देता है जनसंख्या के फैलाव उसी समय हुआ जब समुद्र के स्तर में वृद्धि हुई है

इतिहास

1962 में पालावान में पाए गए प्रागैतिहासिक टैबन मैन, 2007 तक, फिलीपींस में मानवविज्ञानी द्वारा खोजे जाने वाले सबसे पुराने मानव अवशेष थे। पुरातात्त्विक सबूत इंडोनेशिया और चीन में पाए गए दो प्रारंभिक मानव जीवाश्मों के साथ समानताएं इंगित करते हैं, जिन्हें जावा मैन और पेकिंग मैन कहा जाता है। 2007 में, पहले के जीवाश्म से एक ही मेटाटारल कैलाओ गुफा, पेनाब्लांका, कागायन में खोजा गया था। उस पहले जीवाश्म को कैलाओ मैन के रूप में नामित किया गया था।
नेग्रिटोस लगभग 30,000 साल पहले पहुंचे और पूरे द्वीपों में कई बिखरे हुए इलाकों पर कब्जा कर लिया। पीटर बेलवुड द्वारा वर्णित हालिया पुरातात्विक साक्ष्य का दावा है कि फिलिपिनो, मलेशियाई और इंडोनेशियाई के पूर्वजों ने प्रागैतिहासिक काल के दौरान पहले ताइवान स्ट्रेट को पार किया था।

बिकोलानोस जातीय समूह

बिकोलानोस मुख्य रूप से रोमन कैथोलिक जातीय समूह है जो दक्षिणी लुज़ोन में बिकोल क्षेत्र से निकलता है। वे फिलीपींस में पांचवां सबसे बड़ा समूह हैं। कई बिकोल भाषाएं हैं जिनमें से लगभग 3.5 मिलियन वक्ताओं हैं। सबसे व्यापक बिकोल भाषा मध्य बिकोल है जिसमें नागा, लीगाज़पी, डाएट और पार्टिडो बोलीयां शामिल हैं
मुक्तिवाहिनी

मुक्तिवाहिनी (बंगला : মুক্তি বাহিনী), उन सभी संगठनों का सामूहिक नाम है जिन्होने सन् १९७१ में पाकिस्तानी सेना के विरुद्ध संघर्ष करके बांग्लादेश को पाकिस्तान से स्वतंत्र कराया।
बांग्लादेश की आज़ादी की लड़ाई के दौरान मुक्ति वाहिनी का गठन पाकिस्तान सेना के अत्याचार के विरोध में किया गया था। १९६९ में पाकिस्तान के तत्कालीन सैनिक शासक जनरल अयूब के खिलाफ पूर्वी पाकिस्तान में असंतोष बढ़ गया था और शेख मुजीबुर रहमान के आंदोलन के दौरान १९७० में यह अपने चरम पर था। मुक्ति वाहिनी एक छापामार संगठन था, जो पाकिस्तानी सेना के खिलाफ गुरिल्ला युद्ध लड़ रहा था। मुक्ति वाहिनी को भारतीय सेना ने समर्थन दिया था।

इतिहास

14 अगस्त 1947 को पाकिस्तान बना, लेकिन पश्चिमी और पूर्वी पाकिस्तान में कोई समानता नहीं थी। पूर्वी पाकिस्तान में ज्यादा संसाधन थे, लेकिन पश्चिमी क्षेत्र के नेता राजनीति में हावी रहते थे। और इसी वजह से अंत में 1971 में बांग्लादेश बना।
पाकिस्तान के गठन के समय पश्चिमी क्षेत्र में सिंधी, पठान, बलोच और मुजाहिरों की बड़ी संख्या थी, जबकि पूर्व हिस्से में बंगाली बोलने वालों का बहुमत था। लेकिन पूर्वी हिस्सा हमेशा राजनीतिक रूप से उपेक्षित रहा। इससे पूर्वी पाकिस्तान के लोगों में जबर्दस्त नाराजगी थी। और इसी नाराजगी को भुनाने के लिए बांग्लादेश के नेता शेख मुजीब-उर-रहमान ने अवामी लीग का गठन किया और पाकिस्तान के अंदर ही और स्वायत्तता की मांग की। 1970 में हुए आम चुनाव में पूर्वी क्षेत्र में शेख की पार्टी ने जबर्दस्त विजय हासिल की। उनके दल ने संसद में बहुमत भी हासिल किया लेकिन बजाए उन्हें प्रधानमंत्री बनाने के उन्हें जेल में डाल दिया गया। और यहीं से पाकिस्तान के विभाजन की नींव रखी गई।
1971 के समय पाकिस्तान में जनरल याह्या खान राष्ट्रपति थे और उन्होंने पूर्वी हिस्से में फैली नाराजगी को दूर करने के लिए जनरल टिक्का खान को जिम्मेदारी दी। लेकिन उनके द्वारा दबाव से मामले को हल करने के प्रयास से स्थिति पूरी तरह बिगड़ गई। 25 मार्च 1971 को पाकिस्तान के इस हिस्से में जबर्दस्त नरसंहार हुआ। इससे पाकिस्तानी सेना में काम कर रहे पूर्वी क्षेत्र के निवासियों में जबर्दस्त रोष हुआ और उन्होंने अलग मुक्ति वाहिनी बना ली। पाकिस्तानी फौज का निरपराध, हथियार विहीन लोगों पर अत्याचार जारी रहा। भारत ने अंतर्राष्ट्रीय समुदाय से लगातार अपील की कि पूर्वी पाकिस्तान की स्थिति सुधारी जाए, लेकिन किसी देश ने ध्यान नहीं दिया और जब वहां के विस्थापित लगातार भारत आते रहे तो अप्रैल 1971 में तत्कालीन प्रधानमंत्री इंदिरा गांधी ने मुक्ति वाहिनी को समर्थन देकर, बांग्लादेश को आजाद करवाने का निर्णय लिया।
महाभारत भाग ६

पाण्डु का राज्य अभिषेक

धृतराष्ट्र जन्म से ही अन्धे थे अतः उनकी जगह पर पाण्डु को राजा बनाया गया, इससे धृतराष्ट्र को सदा अपनी नेत्रहीनता पर क्रोध आता और पाण्डु से द्वेषभावना होने लगती। पाण्डु ने सम्पूर्ण भारतवर्ष को जीतकर कुरु राज्य की सीमाओ का यवनो के देश तक विस्तार कर दिया। एक बार राजा पाण्डु अपनी दोनों पत्नियों - कुन्ती तथा माद्री - के साथ आखेट के लिये वन में गये। वहाँ उन्हें एक मृग का मैथुनरत जोड़ा दृष्टिगत हुआ। पाण्डु ने तत्काल अपने बाण से उस मृग को घायल कर दिया। मरते हुये मृगरुपधारी निर्दोष ऋषि ने पाण्डु को शाप दिया, "राजन! तुम्हारे समान क्रूर पुरुष इस संसार में कोई भी नहीं होगा। तूने मुझे मैथुन के समय बाण मारा है अतः जब कभी भी तू मैथुनरत होगा तेरी मृत्यु हो जायेगी।"
इस शाप से पाण्डु अत्यन्त दुःखी हुये और अपनी रानियों से बोले, "हे देवियों! अब मैं अपनी समस्त वासनाओं का त्याग कर के इस वन में ही रहूँगा तुम लोग हस्तिनापुर लौट जाओ़" उनके वचनों को सुन कर दोनों रानियों ने दुःखी होकर कहा, "नाथ! हम आपके बिना एक क्षण भी जीवित नहीं रह सकतीं। आप हमें भी वन में अपने साथ रखने की कृपा कीजिये।" पाण्डु ने उनके अनुरोध को स्वीकार कर के उन्हें वन में अपने साथ रहने की अनुमति दे दी। इसी दौरान राजा पाण्डु ने अमावस्या के दिन ऋषि-मुनियों को ब्रह्मा जी के दर्शनों के लिये जाते हुये देखा। उन्होंने उन ऋषि-मुनियों से स्वयं को साथ ले जाने का आग्रह किया। उनके इस आग्रह पर ऋषि-मुनियों ने कहा, "राजन्! कोई भी निःसन्तान पुरुष ब्रह्मलोक जाने का अधिकारी नहीं हो सकता अतः हम आपको अपने साथ ले जाने में असमर्थ हैं।"ऋषि-मुनियों की बात सुन कर पाण्डु अपनी पत्नी से बोले, "हे कुन्ती! मेरा जन्म लेना ही वृथा हो रहा है क्योंकि सन्तानहीन व्यक्ति पितृ-ऋण, ऋषि-ऋण, देव-ऋण तथा मनुष्य-ऋण से मुक्ति नहीं पा सकता क्या तुम पुत्र प्राप्ति के लिये मेरी सहायता कर सकती हो?" कुन्ती बोली, "हे आर्यपुत्र! दुर्वासा ऋषि ने मुझे ऐसा मन्त्र प्रदान किया है जिससे मैं किसी भी देवता का आह्वान करके मनोवांछित वस्तु प्राप्त कर सकती हूँ। आप आज्ञा करें मैं किस देवता को बुलाऊँ।" इस पर पाण्डु ने धर्म को आमन्त्रित करने का आदेश दिया। धर्म ने कुन्ती को पुत्र प्रदान किया जिसका नाम युधिष्ठिर रखा गया। कालान्तर में पाण्डु ने कुन्ती को पुनः दो बार वायुदेव तथा इन्द्रदेव को आमन्त्रित करने की आज्ञा दी। वायुदेव से भीम तथा इन्द्र से अर्जुन की उत्पत्ति हुई। तत्पश्चात् पाण्डु की आज्ञा से कुन्ती ने माद्री को उस मन्त्र की दीक्षा दी। माद्री ने अश्वनीकुमारों को आमन्त्रित किया और नकुल तथा सहदेव का जन्म हुआ। एक दिन राजा पाण्डु माद्री के साथ वन में सरिता के तट पर भ्रमण कर रहे थे। वातावरण अत्यन्त रमणीक था और शीतल-मन्द-सुगन्धित वायु चल रही थी। सहसा वायु के झोंके से माद्री का वस्त्र उड़ गया। इससे पाण्डु का मन चंचल हो उठा और वे मैथुन मे प्रवृत हुये ही थे कि शापवश उनकी मृत्यु हो गई। माद्री उनके साथ सती हो गई किन्तु पुत्रों के पालन-पोषण के लिये कुन्ती हस्तिनापुर लौट आई। वहा रहने वाले ऋषि मुनि पाण्ड्वो को राजमहल छोड़् कर आ गये, ऋषि मुनि तथा कुन्ती के कहने पर सभी ने पाण्ड्वो को पाण्डु का पुत्र मान लिया और उनका स्वागत किया।

स्रोत

सुखसागर के सौजन्य से
नकारात्मक और सकारात्मक नास्तिकता

सकारात्मक नास्तिकता, जिसे तीव्र नास्तिकता और कठोर नास्तिकता भी कहते हैं, नास्तिकता का एक प्रकार है, जो यह कहता है कि देवों का कोई अस्तित्व नहीं; नकारात्मक नास्तिकता, जिसे कमज़ोर नास्तिकता और कोमल नास्तिकता भी कहते हैं, नास्तिकता का अन्य कोई भी प्रकार है, अर्थात्, जहाँ व्यक्ति देवों के अस्तित्व को नहीं मानता और सुस्पष्ट रूप से यह भी नहीं कहता कि कोई देव हैं ही नहीं।
त्रिपुरा आदिवासी क्षेत्र स्वशासी जिला परिषद

स्थापना

संसद द्वारा, त्रिपुरा आदिवासी क्षेत्र स्वशासी जिला परिषद अधिनियम को, स्थानीय त्रिपुरी जनजातियों द्वारा किये गए अनेकों, लोकतान्त्रिक शासन स्थापित करने की मांग के लिए आंदोलन किये जाने के बाद, वर्ष १९७९ में संविधान की ६ठी अनुसूची में दिए गए प्रावधानों के अन्तर्गत पारित किया गया था। एक स्वशासित ज़िला परिषद् स्थापित करने के पीछे मूल लक्ष्य स्थानीय आदिवासी जनों को स्वसं शासन करने हेतु शसक्त करना, यहाँ के समाज के पिछड़े लोगों का चौतरफा विकास, तथा स्थानीय, सभ्यता, संस्कृति व परंपराओं का संरक्षण था। बहरहाल, १९७९ में पारित अधिनियम के अन्तर्गत, इस परिषद् की स्थापना १८ जनवरी १९८२ में हुआ, तथा, तत्पश्चात, ६ठी अनुसूची के प्रावधानों के अनुसार, एवं संविधान के ४९वें संशोधन द्वारा, १ अप्रील १९८५ को इसका उन्नयन किया गया।

क्षेत्रफल व जनसांख्यिकी

टीटीएएडीसी का कुल क्षेत्रफल ७,१३२.५६ वर्ग-किमी है। जोकी त्रिपुरा राज्य के कुल क्षेत्रफल (१०,४९१ वर्ग किमी) का लगभग 68% है।
ज़िला परिषद् के अंतर्गत लगभग ७०% भूमि, पहाड़ी वनों से ढंका है। जबकि सभी सादा खेती योग्य भूमि (सभी जिलों और उप-विभागीय मुख्यालयों सहित) टीटीएएडीसी के दायरे से बाहर हैं।
राज्य की ३६,७३,९१७ की कुल आबादी में (२०११ की जनगणना के अनुसार) अनुसूचित जनजाति की कुल जनसंख्या ८,५३,९२० (३०.९५%) है। इनमें से ६,७९,७२० (७९.५९%) जनसंख्या टीटीएएडीसी क्षेत्र के भीतर है।
२००१ की जनगणना के अनुसार त्रिपुरा की कुल आबादी ३१,९१,१६८ थी।

परिषद्

टीटीएएडीसी को एक परिषद द्वारा संचालित किया जाता है जिसमें ३० सदस्य हैं। ३० सदस्यों में से, २८ सदस्यों को वयस्क मताधिकार के जरिये चुना जाता है जबकि त्रिपुरा के राज्यपाल द्वारा २ सदस्यों को नामित किया जाता है। २८ निर्वाचित सीटों में से २५ अनुसूचित जनजातियों के लिए आरक्षित हैं।

कार्यकारी समिति

टीटीएएडीसी के पास एक नियमित प्रशासनिक संरचना है। कार्यकारी समिति ९+१=१० सदस्यों से बना है और मुख्य कार्यकारी अधिकारी (सीईओ) प्रशासन का प्रमुख है।
रंगिया

पूर्वोत्तर सीमांत रेलवे

रंगिया पूर्वोत्तर सीमांत रेलवे का क्षेत्रीय विभागीय मुख्यालय है।
रवि भूषण ग्रोवर

रवि भूषण ग्रोवर को विज्ञान एवं इंजीनियरी के क्षेत्र में उत्कृष्ट योगदान के लिए 2014 में भारत सरकार ने पद्मश्री से सम्मानित किया। वे महाराष्ट्र राज्य से हैं।
टीएचडीसी लिमिटेड

टीएचडीसी भारत सरकार एवं उ.प्र. सरकार के एक संयुक्त उपक्रम है। इसे जुलाई, 1988 में कम्पनी अधिनियम, 1956 के अंतर्गत टिहरी जलविद्युत परियोजना एवं अन्य जलविद्युत परियोजनाओं के विकास, परिचालन एवं अनुरक्षण के लिए निगमित किया गया था। इनके कार्य टीएचडीसी को जून, 1989 में सौंपे गए थे।
परियोजना के इक्विटी भाग में भारत सरकार एवं उ.प्र.सरकार का 75:25 के अनुपात में हिस्सा है। निगम की प्राधिकृत शेयर पूंजी 4000 करोड़ रूपए है।
अंजुम चोपड़ा

अंजुम चोपड़ा (20 मई 1977) भारत की राष्ट्रीय महिला क्रिकेट टीम की सदस्य और भारतीय महिला क्रिकेट टीम की पूर्व कप्‍तान हैं।

करियर

12 फ़रवरी 1995 को न्यूजीलैंड के क्राइस्टचर्च में न्यूजीलैंड के खिलाफ उन्होने पहली बार एक दिवसीय अंतरराष्ट्रीय मैच खेला। कुछ महीनों बाद यानि 17-20 नवम्बर 1995 को उन्होने कोलकाता के ईडेन गार्डेन में इंगलैंड के खिलाफ टेस्ट करियर की शुरुआत की। वे वाएं हाथ के बल्लेबाज और दाएं हाथ के मध्यम तेज गेंदबाजी करती हैं। उन्होने 12 टेस्ट और 116 एकदिवसीय मैच खेले हैं। वे एयर इंडिया महिला क्रिकेट टीम, इंडिया रेड औरत टीम और भारतीय महिला क्रिकेट टीम का हिसा रही हैं। उन्होने अपना अंतिम टेस्ट मैच वर्ष 2006 में टाउनटन में 29 अगस्त से 1 सितम्बर के बीच इंग्लैंड के खिलाफ खेला। उन्होने पिछला एक दिवसीय अंतर्राष्ट्रीय मैच 16 मार्च 2012 को ऑस्ट्रेलिया के खिलाफ मुंबई में खेला। अपने लंबे करियर में अंजुम ने टी-20 मैच भी खेली हैं। पहला टी-20 मैच पहली बार उन्होने डार्बी में ऑस्ट्रेलिया के खिलाफ खेला और अंतिम टी-20 मैच 23 मार्च 2012 को उन्होने ऑस्ट्रेलिया के खिलाफ विशाखापत्तनम में खेला।

टेलीविज़न

अंजुम एक रियलिटी शो: फियर फैक्टर - खतरों के खिलाड़ी सीजन 4 में भाग ले चुकी हैं।
अपाम नपात

अपाम नपात प्राचीन हिन्दू धर्म के एक देवता हैं जिनका उल्लेख ऋग्वेद में मिलता है। वे नदियों, झीलों व अन्य स्वच्छ पानी के अधिदेवता हैं। आर्यों के इन प्राचीन देव की मान्यता प्राचीन ईरान के ज़रथुष्टी धर्म में भी है। संस्कृत व अवस्ताई भाषा दोनों में इनके नाम का अर्थ 'जल का पौत्र (पोता)' निकलता है। इनका वर्णन ऋग्वेद २:३५:३ में एक अग्निदेव के रूप में है जो जल से उभरते हैं। पारसी धार्मिक ग्रन्थ अवेस्ता में इनका ज़िक्र १९वे यश्त में आता है जिसमें इन्हें मानवों का कृतिकर्ता बताया गया है।

आधुनिक हिन्दी शब्दों से समानता

ध्यान दें कि 'अप', 'आप' और 'आब' शब्दों का अर्थ हिन्द-ईरानी भाषाओं मे 'जल' होता है। यह संस्कृत व अवस्ताई ग्रन्थों में बहुत मिलते हैं। आधुनिक हिन्दी में 'पंजाब' (पाँच पानी) और 'गुलाब' (पानी का फूल/गुल) जैसे शब्दों में यह मिलता है। 'नपात' शब्द आधुनिक हिन्दी के 'पोते' शब्द से सम्बन्धित है।
परकेंद्रिकता

परकेन्द्रिकता (Allocentrism) एक एक सामूहिक व्यक्तित्व लक्षण है जिसमें लोग अपना ध्यान और पने क्रियाकलाप दूसरे लोगों पर केन्द्रित करते हैं, अपने ऊपर नहीं।
मोईन ख़ान

अंतर्राष्ट्रीय क्रिकेट कैरियर

मोईन ख़ान ने अपने अंतर्राष्ट्रीय क्रिकेट कैरियर में कुल ६९ टेस्ट क्रिकेट मैच १९९० से २००४ तक खेले थे जबकि २१९ एक दिवसीय अंतर्राष्ट्रीय भी १९९४ से २००४ तक खेले थे।

अंतर्राष्ट्रीय टेस्ट क्रिकेट कैरियर

मोईन ख़ान ने अपने टेस्ट क्रिकेट की शुरुआत २३ नवम्बर १९९४ को वेस्टइंडीज क्रिकेट टीम के खिलाफ की थी और अंतिम अपना अंतिम टेस्ट मैच २० अक्टूबर २००४ को श्रीलंका के खिलाफ था। इन्होंने अपने टेस्ट क्रिकेट जीवन में कुल ६९ टेस्ट मैच खेले थे। ये एक बल्लेबाज  और विकेट-कीपर की भूमिका निभाते थे तो इन्होंने बल्लेबाजी करते हुए कुल २८.५५ की बल्लेबाजी औसत से २७४१ रन बनाए थे जबकि इन्होंने विकेटों के पीछे १२८ कैच और २० स्टम्प किये थे।

एक दिवसीय अंतर्राष्ट्रीय क्रिकेट कैरियर

मोईन ख़ान ने टेस्ट क्रिकेट के मुकाबले एक दिवसीय अंतर्राष्ट्रीय क्रिकेट मैच ज्यादा खेले थे। इन्होंने अपने एक दिवसीय अंतर्राष्ट्रीय क्रिकेट कैरियर की शुरुआत १० नवम्बर १९९० को वेस्टइंडीज के खिलाफ की थी और इन्होंने अपना अंतिम एक दिवसीय मैच १६ अक्टूबर २००४ को श्रीलंका के खिलाफ खेला था। मोईन ख़ान ने अपने वनडे क्रिकेट में कुल २१९ मैच खेले थे जिसमें २३.०० की बल्लेबाजी औसत से ३२६६ रन बनाए थे। जबकि इन्होंने विकेट कीपिंग करते हुए विकेटों के पीछे २१४ कैच और ७४ स्टम्प भी किये थे।
सरमती लोग

सरमती लोग (लातिनी: Sarmatæ, फ़ारसी: سرمتی, अंग्रेज़ी: Sarmatian) प्राचीनकाल में दक्षिणी रूस, युक्रेन और बाल्कन प्रदेश में बसने वाली एक जाति थी। सरमती ईरानी भाषाएँ बोलते थे और इस क्षेत्र में इनका प्रभाव पाँचवी शताब्दी ईसापूर्व से चौथी शताब्दी ईसवी तक रहा। यह स्किथी लोगों के पश्चिम में थे और उनसे सम्बंधित थे इसलिए कभी-कभी इन दोनों जातियों को इकट्ठे स्किथी-सरमती बुलाया जाता है। अपने चरम पर सरमती लोग पश्चिम में विस्चुला नदी से लेकर पूर्व में वोल्गा नदी, कृष्ण सागर और कैस्पियन सागर के छोरों तक और दक्षिण में कॉकस क्षेत्र तक फैले हुए थे। चौथी सदी ईसवी में गॉथ और हूण लोग इनके इलाक़ों में आ घुसे और सरमतियों की शक्ति घटती चली गई। मध्य काल में सरमतियों के वंशज अलान कहलाए जाने लगे और आधुनिक काल में यह ओसेती के नाम से जाने जाते हैं।
२१६३ ईसा पूर्व

२१६३ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २१६३ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
अंतर्राष्ट्रीय शहर केंद्र संघ

अंतर्राष्ट्रीय शहर केंद्र संघ (International Downtown Association - IDA) दुनिया भर के शहर के केंद्रों को समर्पित एक अंतरराष्ट्रीय संगठन है। संगठन वाशिंगटन डी.सी., संयुक्त राज्य में स्थित है। आयोजन 2011 में स्थापित किया गया था।
संगठन का उद्देश्य शहरों के मुख्य बिंदुओं के शहरी ढांचे और मुख्य व्यवसाय केंद्र के संगठनात्मक ढांचे और आसपास के क्षेत्र के बारे में जानने के लिए हैं परिवहन, पर्यटन में सुधार के लिए बेहतर उपकरण प्रदान करने के लिए, और शहरों में व्यापार।.
संगठन संयुक्त राज्य भर में और दुनिया भर में शैक्षणिक संस्थानों के साथ सहयोग करता है। संगठन संयुक्त राज्य भर में शहर के केंद्रों के बारे में शोध पर एक मासिक पत्रिका प्रकाशित करता है और इस विषय पर अंतर्राष्ट्रीय सम्मेलनों का आयोजन करता है। इसके अलावा, संगठन अन्य संगठनों को एक साथ लाता है जो दुनिया भर के शहर केंद्रों से संबंधित हैं और संबंधित हैं।.